Nouhak Phoumsavanh

Liv og karriere

Ifølge offisielle kilder ble Nouhak født inn i en familie av halvvietnamesisk opprinnelse i Ban Phalouka i Mukdahan-provinsen i 1910, selv om 1914 også har blitt oppgitt som hans fødselsår. Han hadde vietnamesiske koner. Han giftet seg for første gang i 1933 og deretter i 1944. Han var en av grunnleggerne den revolusjonære Lao-bevegelsen i 1945, og han ble formann i komitéen for Lao-resistansen for den østre regionen i 1949. I regjeringen til Lao-resistansen ble han i 1950 utnevnt til finansminister. Han var med i den grunnleggende kongressen til Laotiske folkeparti (eng: Lao People's Party, senere omdøpt til Laofolkets revolusjonære parti eller Laotiske revolusjonære folkeparti (Lao People's Revolutionary Party, LPRP)) i 1955 og ble valgt som medlem nummer 2 i partiets sentralkomité.
Nouhak ble deretter sekretær for det laotiske folkepartiets kontor i hovedstaden Vientiane, og var medlem av nasjonalforsamlingen i 1958. Han ble arrestert i 1959 og tilbrakte et år i fengselet i Vientiane før han flyktet sammen med Souphanouvong. Han var deretter sekretær for partiets kontor i Khangkhay og hadde viktige roller i partiet i 1960- og 1970-årene, mens borgerkrigen i Laos pågikk. Han ble valgt inn i Politbyrået ved LRPSs andre kongress i februar 1972 og ble tildelt ansvaret for økonomiske saker.
Da Pathet Lao tok makten i desember 1975 ble Nouhak utnevnt til visestatsminister og finansminister. I mange år ble han regnet som «nummer 2» i ledelsen under statsminister Kaysone Phomvihane. Han ble valgt som første nestleder i Ministerrådet i april 1982, og deretter som et stående medlem av Ministerrådet med ansvar for økonomiske saker i november 1986. Nouhak ble senere valgt inn i landets øverste folkeforsamling og det samme året ble han president i denne folkeforsamlingen. I 1989 ble han også valgt som formann i kommisjonen som ble opprettet for å lage en ny grunnlov, som først ble vedtatt i 1991. Etter Kaysones død ble Nouhak valgt til å etterfølge ham som president i Laos av øverste folkeforsamling i en ekstraordinær sesjon den 25. november 1992.
Til tross for formannskapets utøvende makt holdt statsminister Khamtai Siphandon landets mektigste stilling som generalsekretær i LPRP. Da Khamtai i 1998 besluttet å gå fra stillingen som statsminister til president, valgte Nouhak Phoumsavanh som da var en av de eldste statslederne i verden, å pensjonere seg og han forlot kontoret 24. februar 1998.
Nouhak ble værende på sin stilling i sentralkomitéen Politbyrået tilhørende LRPR frem til partiets sjette kongress i 1996. På den sjette kongressen i 1996 og den syvende kongressen i 2001 ble han utnevnt som rådgiver for sentralkomitéens utøvende enhet. Ifølge rapporter skal han han vært i god form gjennom sin hele alderdom, og det ble påpekt at han fortsatte med sine besøk til provinsene med helikopter frem til 2007. Han døde 9. september 2008. Det statlige nyhetsbyrået gikk ut med å si at han bare døde som følge av «gammel alder», men det er verdt å merke seg at han hadde fått medisinsk behandling både i Laos og utenfor landet. En komité på 26 medlemmer inkludert fremstående partiledere og andre offisielle (med president Choummaly Sayasone som leder), ble opprettet for å organisere hans begravelse, og en fem dagers sorgperiode med forbud mot all slags underholdning ble erklært i perioden 10.-14. september. Den 14. september ble han kremert i Vientiane.